पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। अब तक हर सोमवार सेक्टर-26 की ग्रेन मार्केट तो बंद होती थी, लेकिन अवैध फडिय़ां लगती थी। लेकिन इस सोमवार ऐसा नहीं हुआ। डीसी मोहम्मद शाईन ने मार्केट का दौरा किया। पूरे दिन मार्केट में एक भी फड़ी लगने नहीं दी गई। पूरी मार्केट बंद रही।
मार्केट कमेटी के सेक्रेटरी
जीआर पिल्लई ने बताया कि अब से सोमवार को पूरे दिन मार्केट बंद ही रहेगी। बताया गया कि डीसी मोहम्मद शाईन के कहने पर शनिवार को आढ़ती एसोसिएशन से मार्केट कमेटी के सदस्यों ने बैठक की। जिसमें आढ़तियों को भी हिदायत दी गई कि वह अपने अड्डे के आगे अवैध फडिय़ां न लगने दें।
इस पर आढ़ती एसोसिएशन ने भी अपनी रजामंदी दी। इसके अलावा मार्केट कमेटी ने पिछले दिन चलाए गए अभियान में जो 25 रेहडिय़ां पकड़ी थी,अब उसे नगर निगम के इंफोर्समेंट विभाग को भेज दिया गया।
इसके अलावा मार्केट कमेटी के सामने बनी पार्किंग में भी सोमवार को निशानदेही की गई। ताकि पार्किंग व्यवस्था ठीक रहे। इस दौरान पार्किंग में हर जगह मार्क की गई कि कहां कार पार्क होगी, कहां ऑटो और कहां टू-व्हीलर।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn